Ըստ Հունանյանի, եկեղեցու վերանորոգման նպատակն է Ջավախքի ժողովրդին ավելի կապել իր հողին, իսկ երիտասարդ սերնդի մոտ նոր հոգեւոր մշակույթ ձեւավորել: Արագովցի Հովիկ Հունանյանը եկեղեցու վերանորոգման անհրաժեշտությունը բացատրեց այսպես. �Մեր պապերը գաղթած լինելով հանդերձ, կարողացել էին իրենց սուղ միջոցներով եկեղեցի կառուցել, կարծում եմ, ներկա սերունդը ինչքան էլ դժվար վիճակում լինի, պետք է վերանորոգեր: Սուրբ Գեւորգը քանդվել էր թշնամու ձեռքով, գմբեթները գնդակոծվել էին 1918 թվականին քեմալական թուրքերի կողմից, հետագայում էլ բոլշեւիկներն այդ քանդված գմբեթները չցանկացան վերանորոգել, վերածեցին պահեստի եւ յոթանասուն տարիների ընթացքում եկեղեցին գնալով ավերակի վերածվեց�: Սուրբ Գեւորգի վերանորոգումը տեւել է շուրջ տասը տարի: �Աշխատանքը շատ էր, տեղը` հեռու, միջոցներն էլ տրամադրել են այն երիտասարդները, որ հիմա գյուղից դուրս են եկել ու Ռուսաստանում են աշխատում�, արվածն այսպես ներկայացրեց Հունանյանը: